Στέφανος Τζίμας

Ο **Στέφανος Τζίμας** (Θεσσαλονίκη, 6 Ιανουαρίου 2006) είναι Έλληνας επαγγελματίας ποδοσφαιριστής, που αγωνίζεται για την Μπράιτον της Πρέμιερ Λιγκ.

## Καριέρα

### ΠΑΟΚ
Ο Στέφανος Τζίμας εντάχθηκε στην ακαδημία του ΠΑΟΚ το 2013, σε ηλικία επτά ετών. Μέχρι τότε αγωνίζονται στον Μέγας Αλέξανδρος Θεσσαλονίκης.  Στις 10 Ιανουαρίου 2023, ο Τζίμας πραγματοποίησε το ντεμπούτο του με τον ΠΑΟΚ, στα πλαίσια του κυπέλλου Ελλάδος, αντικαθιστώντας τον Ντιέγκο Μπίσεσβαρ στον αγώνα απέναντι στην Καλαμάτα. Στις 25 Φεβρουαρίου 2023, πραγματοποίησε το ντεμπούτο του και στο πρωτάθλημα, σε έναν αγώνα απέναντι στον Π.Α.Σ. Γιάννινα, αντικαθιστώντας τον Μπράντον Τόμας. Στις 5 Μαρτίου του ίδιου έτους, ο Τζίμας έγινε ο νεότερος σκόρερ στην ιστορία του ΠΑΟΚ, σκοράροντας στην νικηφόρα εντός έδρας αναμέτρηση με 6-0 απέναντι στον Ιωνικό. 

Στις 11 Οκτωβρίου 2023, ονομάστηκε από την αγγλική εφημερίδα "The Guardian" ως ένας από τους καλύτερους παίκτες που γεννήθηκαν το 2006 σε όλο τον κόσμο.

Ο Τζίμας κατέκτησε το πρωτάθλημα Ελλάδος με τον ΠΑΟΚ την σεζόν 2023-24, συνεισφέροντας συνολικά 4 γκολ σε 23 συμμετοχές σε όλες τις διοργανώσεις.

### Νυρεμβέργη
Στις 27 Ιουνίου 2024, ο Τζίμας εντάχθηκε στην Γερμανική 1. ΦΚ Νυρεμβέργη σε συμφωνία δανεισμού διαρκείας μίας σεζόν.

Στις 2 Φεβρουαρίου 2025 η ΦΚ Νυρεμβέργη των αγόρασε για 22 εκατομμύρια από τον Π.Α.Ο.Κ., αλλά στις 3 Φεβρουαρίου 2025 η Μπράιτον αγόρασε τον παίκτη για 28 εκατομμύρια. Στις 4 Φεβρουαρίου 2025 πήγε ως δανεικός στην ΦΚ Νυρεμβέργη από την Μπράιτον, μέχρι το τέλος της σεζόν 24/25. Σε 24 συμμετοχές με την Νυρεμβέργη πέτυχε 12 γκολ και μοίρασε 3 ασίστ.

**<big>Μπράιτον</big>**

Στις 30 Ιουνίου 2025, επέστρεψε από το δανεισμό του στην Μπράιτον. Στις 27 Αυγούστου 2025 έκανε ντεμπούτο με την Μπράιτον μπαίνοντας αλλαγή αντί του Ντιέγκο Γκόμεζ εναντίων της Οξφορντ Σίτι στο Καραμπάο Καπ. Σε αυτό το παιχνίδι σκόραρε 2 γκολ. Το ντεμπούτο του στην Πρεμιερ Λίγκ το έκανε στις 13 Σεπτεμβρίου 2025 στην ήττα της Μπράιτον από την Μπόρμουνθ με 2-1. Το πρώτο του γκολ στην Πρέμιερ Λιγκ το έβαλε στις 30 Νοεμβρίου 2025 σε νίκη με 2-0 εναντίον της Νότινχαμ Φόρεστ. Τον Δεκέμβριο του 2025 υπέστη τραυματισμό στον χιαστό, με αποτέλεσμα να μείνει αρκετούς μήνες εκτός από τα γήπεδα.

## Στατιστικά σταδιοδρομίας

## Διακρίσεις
**Σε συλλόγους:**

* Πρωτάθλημα Ελλάδος: 2023–24

**Ατομικές**

* Νεότερος σκόρερ στην ιστορία του ΠΑΟΚ (σε ηλικία 17 ετών, 1 μήνα και 26 ημερών)
* Ακριβότερη μεταγραφή στην ιστορία του ΠΑΟΚ (21,75εκατ.€ συνολικό κόστος)

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ16
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές ΦΚ Νυρεμβέργη
Κατηγορία:Ποδοσφαιριστές ΠΑΟΚ Β
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στη Γερμανία
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπράιτον και Χόουβ Άλμπιον